2003/171/EY: Neuvoston päätös, tehty 27 päivänä helmikuuta 2003, jolla muutetaan päätöstä 2000/265/EY varainhoitoasetuksesta, joka koskee talousarviomenettelyä neuvoston varapääsihteerin hallinnoimien, hänen tiettyjen jäsenvaltioiden puolesta tekemiensä Schengen-ympäristön tietoliikenneinfrastruktuurin (Sisnet) perustamista ja toimintaa koskevien sopimusten osalta



Virallinen lehti nro L 069 , 13/03/2003 s. 0025 - 0026



Neuvoston päätös, tehty 27 päivänä helmikuuta 2003, jolla muutetaan päätöstä 2000/265/EY varainhoitoasetuksesta, joka koskee talousarviomenettelyä neuvoston varapääsihteerin hallinnoimien, hänen tiettyjen jäsenvaltioiden puolesta tekemiensä Schengen-ympäristön tietoliikenneinfrastruktuurin (Sisnet) perustamista ja toimintaa koskevien sopimusten osalta (2003/171/EY) EUROOPAN UNIONIN NEUVOSTO, joka ottaa huomioon Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan, jäljempänä "Schengen-pöytäkirja", 2 artiklan 1 kohdan toisen alakohdan ensimmäisen virkkeen, sekä katsoo seuraavaa: (1) Neuvoston varapääsihteeri valtuutettiin päätöksellä 1999/870/EY(1) toimimaan Schengenin säännöstön Euroopan unioniin sisällyttämisen yhteydessä tiettyjen jäsenvaltioiden edustajana Schengen-ympäristön tietoliikenneinfrastruktuurin, jäljempänä "Sisnet", perustamista ja toimintaa koskevia sopimuksia tehtäessä sekä hallinnoimaan kyseisiä sopimuksia. (2) Näistä sopimuksista johtuvia taloudellisia velvoitteita ei hoideta Euroopan yhteisöjen yleisestä talousarviosta, ja näin ollen 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen(2) säännöksiä ei sovelleta. (3) Tämän mukaisesti on päätöksellä 2000/265/EY(3) annettu varainhoitoasetus, jossa vahvistetaan erityiset säännöt, joissa täsmennetään yksityiskohtaiset menettelytavat sopimusten tekemisen aikana aiheutuvien menojen hoitamiseen tarvittavan talousarvion laatimista ja toteuttamista, näistä sopimuksista niiden tekemisen jälkeen johtuvia velvoitteita, asianomaisilta valtioilta perittäviä maksuja sekä tilinpäätöksen esittämistä ja tilintarkastusta varten. (4) Yhteisön toimielinten varainhoidon sisäisiin valvontamenettelyihin on tehty joitakin muutoksia asetuksen (EY, Euratom) N:o 1605/2002 - Euroopan yhteisöjen uusi varainhoitoasetus - säännösten mukaisesti, mikä edellyttää, että päätökseen 2000/265/EY sisältyvään varainhoitoasetukseen tehdään teknisiä mukautuksia. (5) Tämä päätös koskee Schengen-pöytäkirjassa tarkoitettua Schengenin säännöstön kehittämistä, ON PÄÄTTÄNYT SEURAAVAA: 1 artikla Korvataan päätöksen 2000/265/EY 14 artikla seuraavasti: " 14 artikla Varainhoidon valvojan tehtävää hoitaa varapääsihteerin, joka määrittelee tämän valvonnan ehdot, päätöksellä tähän tehtävään nimitetty neuvoston pääsihteeristön virkamies tai toimihenkilö." 2 artikla 1. Tätä päätöstä sovelletaan 1 päivästä tammikuuta 2003. 2. Tämä päätös julkaistaan Euroopan unionin virallisessa lehdessä. Tehty Brysselissä 27 päivänä helmikuuta 2003. Neuvoston puolesta Puheenjohtaja M. Chrisochoïdis (1) EYVL L 337, 30.12.1999, s. 41. (2) Sellaisena kuin se on uudelleenlaadittuna asetuksella (EY, Euratom) N:o 1605/2002 (EYVL L 248, 16.9.2002, s. 1). (3) EYVL L 85, 6.4.2000, s. 12, päätös sellaisena kuin se on muutettuna päätöksellä 2000/664/EY (EYVL L 278, 31.10.2000, s. 24).